Baderomsskap

Et baderomsskap er et skap på et bad, og brukes ofte til å lagre hygieneprodukter, håndklær og andre baderomsartikler. Badreromsskap brukes også noen ganger for å lagre medisiner, og fungerer da som et improvisert medisinskap. Baderomsskap er ofte plassert over eller under en vaskeservant. Mange har speil, og kan ha en innebygd lampe som lyser opp speilet og dermed (særlig på små bad) også baderommet. Baderomsskap har ofte enten en integrert elektrisk stikkontakt eller er i nærheten av en, slik at man kan benytte apparater som en elektrisk barbermaskin eller hårføner. I likhet med annet utstyr har det også kommet mer teknologisk avanserte utgaver, og det finnes i dag baderomsskap med funksjoner som Bluetooth-lyd, stemningsbelysning og antidugg-teknologi.

Se også 
 Toalettmappe

Møbler